Aksel Haagensen on austraalia-eesti kunstnik, kes kasutab oma kunstis installatsiooni ja videot. Ta on õppinud installatsiooni ja skulptuuri (BA) ja kaasaegset kunsti (MA) Eesti Kunstiakadeemias.
Triin Kerge kasutab valdavalt fotograafiat ja videot. Ta on õppinud dokumentaalfotograafiat (BA) Newporti Ülikoolis ja kaasaegset kunsti (MA) Eesti Kunstiakadeemias.
Haagensen ja Kerge uurivad oma praktikates, kuidas ajaloosündmused kujundavad ning mõjutavad identiteeti. Residentuuris tegeleb Kerge projektiga, kus ta uurib enda ja pereliikmete mälumaastikke. Haagensen võtab oma tulevase projekti aluseks enda väliseestluse, ema lapsepõlve Fiji saarel ning 1980ndatel vanaema kujundatud kangad.
2021. aastal tuleb Haagensenil ja Kergel koos kolm isiknäitust Tartu Kunstimajas, EKA galeriis ja Pärnu Linnagaleriis.